Die wonder van nuwe lewe. | ToekomsVenster
Die wonder van nuwe lewe.
by Kariné Joubert | Mar 4, 2020 | Blog | 0 comments
Vroeg gisteroggend het Milané Pelser na nege maande se wag haar verskyning gemaak. Die wag was die moeite werd. Die mooiste dingetjie ooit met fyn gelaatstrekke, piepklein handjies en voetjies maar volmaak aanmekaar geweef soos Ps. 139 ons leer.
God se handwerk is volmaak en 'n mens staan in verwondering voor sy guns en goedheid.
Die wete dat die Here met hierdie lewetjie 'n besondere plan het is oorweldigend en waar. Jer. 29 herinner ons daaraan in die baie bekende vers. "Ek weet", sê die Here.
Ons leef in 'n onseker wêreld en dit is die konteks waarbinne ons kinders grootword. Alles het kompleks geword, die uitdagings is oorweldigend en as volwassenes die lewe as 'n soms moeisame oefening beleef, hoeveel te meer ons kinders.
Ouers ( en grootouers!) het 'n fenomenale verantwoordelikheid om hul kinders vir hierdie tyd groot te maak, nie deur hulle in watte toe te draai en van alles te beskerm nie, hoe graag 'n mens ook al wil. Ons moet deur ons lewe en voorbeeld demonstreer hoe lyk 'n lewe in die kragveld van God se Gees, wat dit beteken om met geloofsmoed te lewe en die Heilige Gees elke dag te vertrou.
Ons mag ons kinders nie faal nie en gedagtig aan ons eie broosheid ons totaal verlaat op die bemagtiging van die Heilige Gees.
Jesus het lank terug gesê, sonder MY kan julle niks doen nie. Hy het ook gesê, laat die kindertjies na My toe kom en verhinder hulle nie.